Henare PeeniHon PEENI HENARE (Labour): Madam Speaker—reo Māori. Ā tēnā tātou e te Whare. Kua tae tātou ki te wāhanga tuatoru o te haerenga o tēnei pire me taku hiahia kia whakaatu atu ki tēnei Kāwanatanga i te ngako o ngā nawe e pākau atu ana ki tō tātou iwi Māori ngā whakaaro o te iwi Māori e pākau atu ana ki tēnei pire me te hiahia kia mōhio pū ai ēnei hunga i te hōhonutanga o ngā whakaaro me te reo Māori tā te meakua rongo atu ahau i ētahi kei tērā taha o te Whare e kōrero Māori ana e whakahua ana i ngā kupu Māori. Tēnā pea anei te tauira kia whakaatuhia atu ki a rātou te hōhonutanga o tōku reo Māori. Mai i anamata ka kōrerohia e ōku tūpuna o Ngāpuhi mō te ao i tupu nei rātou mō te taiao i tupu nei rātou mō tā rātou tirohanga ki te ao me te whenua ka nohoaia e rātou. Anā me pēnei te tauira.Ka hanga nei i tōku whare: ko Papatūānuku te paparahi ko ngā maunga ngā poupou ko Ranginui e titiro iho nei te tuanui". Ka whakarāpopoto ake ahau i tērā whakataukī. Nā e kōrero atu ana te whakataukī mō te nohoanga o Ngāpuhi ki roto o tōna ake whenua ki roto anō hoki i tōna ake rohe.Nā ka tae ki te taima o te Tiriti o Waitangi. Mō ngā mema kei tērā taha o te Whare me kī pēnei au ki te Whare: ki roto i te wāhanga tuarua o te Tiriti o Waitangi ka kī atu te Tiriti o Waitangi ki ngā rangatira o te whakaminenga te tino rangatiratanga o ō rātou whenua ō rātou kāinga ō rātou taonga katoa.Ka kōrero anō au i tērā kōrero: ka hoatu ki ngā rangatiratanga o te w'akaminenga te tino rangatiratanga o ō rātou whenua ō rātou kāinga me ō rātou taonga katoa. Ka taea e tētahi te kī atu "āe he pātai kei roto". Engari ko tāku e mea atu ana ki tā te Māori horekau he pātai. He mea māmā noa te kite atu i ngā kupu me ngā ngako o aua kupu ki roto i te Tiriti o Waitangi.Nā ka tae mai ki ngā taima o tōku oranga. Ka kapohia ake e ahau ētahi kōrero mai i tōku iwi o Ngāti Hine. Anei te kōrero a tōku matua a Tohe Ashby tohunga o Ngāti Hine: "Kua roa rawa a Ngāti Hine e whakapaipai ana e whakarauora ana i ngā mahi taiao ki roto i te rohe. Ko tā mātou mahere tuatahi e pā ana ki te taiao i tukuna ki te tari kāwanatanga i te tau 1990. Koinei te mahere ā-iwi tuatahi i tukuna atu ki te Kāwanatanga. Kei roto i te mahere e kōrero ana i ngā mahi rangatira a Ngāti Hine me ngā kaupapa i mahia e Ngāti Hine ki te tiaki i te taiao anā kia tāmatahia ngā repo o te taiao anā ki te whakarauora anō hoki i ngā momo taonga pēnei i te kūkupa pēnei i te tuna.I tēnei wā he wāhanga poto ki roto i te reo Pākehā e ai ki a Tohe Ashby.[Well greetings to all of us in the House. We have arrived at the third stage of the passage of this bill and I would like to show this Government the thrust of the issues that our Māori people are shouldering the opinions of the Māori people that they are carrying about this bill and I want these people to truly understand the depth of the opinions and of the Māori language because I have heard some people on that side of the House speaking Māori and uttering Māori words.Perhaps this is the example to demonstrate to them the depth of my Māori language. Since former times my ancestors from Ngāpuhi spoke about the world in which they grew up the environment within which they grew and about their perceptions of the world and the land that they lived in. And so the example should go like this."I will build my own house: Papatūānuku is the floor the mountains are the supporting pillars the roof is Ranginui that is looking down upon us". I will summarise that proverb. So the proverb speaks about how Ngāpuhi lived on their own land and in their own region.And then we get to the time of the Treaty of Waitangi. For the members on that side of the House I should say to the House: in the second article of the Treaty of Waitangi the Treaty of Waitangi guarantees the leaders of the assembly the sovereignty over their lands their homes and all of their taonga.I will repeat that statement: it gives the leaders of the assembly the sovereignty over their lands their homes and all of their taonga. Someone can say "Yes there are questions in there". But what I am saying is that according to Māori there is no question. It is perfectly simple to see the words and the substance of those words in the Treaty of Waitangi.And then we come to the times of my life. I will grab some of the statements of my people of Ngāti Hine. This is the statement of my patriarch of Tohe Ashby expert of Ngāti Hine: "For a long time Ngāti Hine has been improving and revitalising the environmental work within the region. Our first plan regarding the environment was submitted to the Government. Within the plan it speaks about the noble efforts of Ngāti Hine and the initiatives that were conducted by Ngāti Hine to protect the environment you see to restore the wetlands of the environment and also to revitalise particular kinds of taonga like the wood pigeon and like the eel."At this time a short section in the English language according to Tohe Ashby.]To be a good kaitiaki is a responsibility not a right. It is a responsibility that we as Ngāti Hine are born with and one where the right answers for the future are the best found by the first understanding and the knowledge and wisdom left to us by our tūpuna.Anei ngā kōrero a ōku mātua a ōku tūpuna e pā ana ki te taiao. Ko tāku e mea atu ana ki tēnei Whare e hoa ki roto i tēnei pire ka haukoti i te mana i kōrerohia ai e te Tiriti o Waitangi i mahingia ai e ōku mātua tūpuna ki roto i ngā tau tekau tata kua pahure ake nei me te whakaaro ake he aha te take e pēnei ana te Kāwanatanga? Ahakoa tā rātou tohetohe ki roto i te Whare e mea nei "oh kei konei mātou mō te katoa o Aotearoa" e hoa ki roto i tēnei pire me wā rātou mahi kua kite atu kua kaupare ake i ngā mana tūāhua anā i te mana o tōku iwi o te iwi Māori. Ka tīkina ake e ahau tētahi atu kōrero. E 35 tau ki muri i tukuna atu e tōku tupuna e Tā Hēmi Henare tāna kerēme ki mua i te aroaro o te Taraipiunara. E mea nei te kōrero ko Wai 49. Anā ko te tikanga o tēnei kerēme ki mua i te aroaro o te Taraipiunara kia werohia te Kāwanatanga i taua taima nā te mea i tūkinohia e te Kāwanatanga tōna awa o Taumārere anā me te wāhi ataahua rawa atu i Pipiri arā ko te Moana i Pikopiko-i-whiti.Ā te Pēpuere e tae mai nei ka haere atu ngā mema katoa o tēnei Whare anā ki te Moana i Pikopiko-i-whiti arā ko te Bay of Islands. Kei reira i hainatia ai te Tiriti o Waitangi ko taku tono ki tēnei Kāwanatanga tēnā haere mai ki runga i a au ki runga o Waitangi. Ko reira totohe ai tātou i ngā kaupapa ki roto i tēnei pire.E hoa tīkina mai te mea hei whakapākehā ake i taku kōrero whakapākehā ake i taku kōrero.[These are the statements of my forebears of my ancestors regarding the environment. What I am saying to this House my friend in this bill the authority that was spoken about in the Treaty of Waitangi is cut off the efforts of my ancestors over the last 10 years and the thought occurs why is the Government behaving like this? Despite their contention in the House that says "Oh we are here for all of New Zealand" my friend in this bill and their actions it can be seen that they are averting situational mana—i.e. the mana of my people the Māori people.I will take another quote. Thirty-five years ago my ancestor Sir James Henare submitted his claim before the tribunal. It is known as Wai 49. And the purpose of this claim before the tribunal was to challenge the Government of the time because the Government had abused his river the Taumārere and that exceptionally beautifully place in Pipiri i.e. Te Moana i Pikopiko-i-whiti.In the coming February all the members of this House will go you see to te Moana i Pikopiko-i-whiti i.e. to the Bay of Islands. That is where the Treaty of Waitangi was signed. My appeal to the Government: come to me and my people come to Waitangi. There we will debate the topics within this bill.My friend grab the device to translate my speech to translate my speech.]Simon Court: It's on the screen—I'm reading it.Hon PEENI HENARE: Āe ka kite engari kīhai koe i kite; ka rongo engari kīhai koe i rongo. Koinā hoki tāku e mea atu ana me tiki atu te mea ki tō taringa. Ka kī mai taku tupuna i tūkinohia e te Karauna tōna awa o Taumārere i tūkinohia e te Karauna tōna moana te Moana i Pikopiko-i-whiti.Nā ki roto i ngā tau tekau kua pahure ake nei i tarai mātou o Ngāti Hine o te ao Māori te mahi ngātahi ki te Kāwanatanga kia whakatutukihia ngā kōrero kei roto i te pire i whakamanahia e te Rōpū Reipā i nāini tata ake nei. Anā ko te oranga o te taiao; anā ko Te Mana o te Wai; anā ko ngā mana whakahono ā-iwi. I rongo atu ahau i ngā kōrero a te Minita kīhai au e whakapono ki wāna kōrero ka whakamanahia aua tūāhuatanga ki roto i ngā mahi kei mua i a tātou.Kua kōrero mai ōku hoamahi mō te korenga o tētahi matakitetanga mai i tēnei Kāwanatanga ka pēhea ina ka whakakorengia tēnei o ngā pire. Nō reira e te Māngai o te Whare kua rongo atu ahau i ngā amuamu a wētahi me te hōhā ki tōku reo Māori. E hoa ka kī atu ahau ki tērā tangata i tupu mai taku reo Māori i tōku whenua. Nō te whenua pū tōku reo Māori. Kia kaua tētahi e haukoti nei i tōku reo Māori ki roto i tēnei whenua ki runga anō hoki i tēnei o ngā whenua taurikura o te wā kāinga nei.Koinā te take o tērā o ngā pāti he kūare. He kūare ki ngā kōrero tuku iho o tēnei whenua o ōku mātua o ōku tūpuna. Ko te tono atu ki tērā mema me ngā mema katoa o tērā taha o te Whare haere mai ki runga i a au ki runga o Waitangi ki reira kōrero ai tātou i te take. Haere mai ki te hui o Rātana. Kāore e kore ka tae mai. Haere mai ko reira ka werohia anō e te ao Māori tēnei Kāwanatanga me wā rātou mahi haukoti i te mana motuhake a te Māori.E tino whakahē nei mātou i tēnei pire. E whakakorengia te pire i pahure ai tō mātou Kāwanatanga. Tirohia ki ngā kupu e te mema tirohia ki ngā kupu "mana whakahono" tirohia ki ngā kupu "te oranga o te taiao" tirohia ki ngā kupu "Te Mana o te Wai".Koinā te mate ki roto i tēnei pire ka mutu e te Māngai o te Whare kua tohua nei e tēnei Kāwanatanga tā rātou mahere ki roto i ngā tau e toru kei mua i a tātou. Anā ko tāku e mea atu ana ki tō tātou iwi Māori: kia mataara mai kia rite mai; he pakanga kei te haere. Kua kite atu i ngā mahi kaupapa here a tēnei Kāwanatanga me tāku e mea atu ana kei konei mātou te ao Māori e whakakorengia e tū ana ki runga i tō mātou ake mana motuhake he mana motuhake nō tua whakarere ka kore tētahi e haukotingia.Kīhai au i tautoko i tēnei pire.[Yes you see but you do not see; you hear but you do not hear. That is what I am saying grab the device and put it to your ear.My ancestor said that the Crown abused his river of Taumārere and the Crown abused his sea Te Moana i Pikopiko-i-whiti.So in the last 10 years we Ngāti Hine and the entire Māori society attempted to work together with the Government to bring to fruition the statements within the bill that was enacted by the Labour Party recently. That is the health of the environment; that is the power of water; that is the iwi participation arrangements. I heard the statements of the Minister. I do not believe his statements that those features will be enacted in the activities that are before us.My colleagues have spoken about the lack of a single prediction from this Government about how things will go if this particular bill is repealed. So I have heard the complaints of some and their irritation with my Māori language. My friend I say to that person that my Māori language grew out of my land. My Māori language is from right in the land. Let no one cut off my Māori language in this land and also on this prosperous land of this home.We absolutely oppose this bill. It repeals the bill that our Government passed. To the member look to the words look to the words "iwi participation agreement" look to the words "the health of the environment" look to the words "the power of water".That is the issue of that party—they are ignorant. They are ignorant of the history of this land of my forebears of my ancestors. The appeal to that member and all the members on that side of the House is come to me—and my people—come to Waitangi where we will discuss the issue. Come to the meeting at Rātana. There is no doubt that you will come. Welcome and there this Government will again be challenged by the Māori people and also their actions to cut off the self-determination of the Māori.That is the problem with this bill and furthermore this Government has signalled their plan for the three years that are before us. And so what I am saying to our Māori people: be vigilant be ready; a battle is coming. We've seen the policy activities of this Government and what I am saying is that we are here Māori society that is being dispensed with. We stand on our special authority a special authority passed down to us from former times. It will never be cut off.I do not commend this bill.]"